
	[bookmark: nev]TORDAI TÜNDE
Informatika
BSc, 6. félév
Sapientia Erdélyi Magyar Tudományegyetem
Műszaki és Humántudományok Kar
	






Témavezető:
	Dr. Antal Margit
adjunktus, EMTE MHK




SmartVásárhely Android Applikáció

Rohamosan fejlődő világunkban nemcsak a technika, hanem a települések is gyorsuló
fejlődésnek indultak. A pár évvel ezelőtti kisváros, mára már nem is annyira „kisváros”, és a
tájékozódás sem annyira egyszerű benne. Az emberi kíváncsiság azonban sok szép és új
helyre csalogatja az embert, de az új dolgok ugyanakkor ismeretlenek is számunkra. Éppen
ezért egy útbaigazítás rögtön megkönnyíti a közlekedést.
Ebből kiindulva született az ötlet, egy városnéző alkalmazás megvalósítása. A
dolgozat célja egy olyan szoftver megvalósítása volt, mely a Marosvásárhelyre látogató
turisták számára egy könnyed segítséget nyújt a városban való eligazodáshoz, és segít
feltérképezni a város szépségeit.
Dolgozatomban egy rövidebb kutatást végeztem a már meglévő hasonló célú
androidos alkalmazások körében, majd azt vizsgáltam, hogy az általam fejlesztett alkalmazás
milyen mértékben könnyíti meg a felhasználó útbaigazodását.
Az alkalmazás lehetőséget biztosít a felhasználó számára a GoogleMaps térkép
segítségével boldogulni a városban, illetve környező épületek megtalálásában. Leírásokat és
képeket szolgáltat a város híres épületeiről, illetve pár órás sétákat biztosít, mely segítségével
a felhasználó meglátogathatja Marosvásárhely barokk vagy akár szecessziós épületeit.
Az épületek megtalálásában segít az alkalmazás azon funkcionalítása, mely egy adott
épület lefényképezése esetén jelzi, hogy melyik híres épületnél járunk. Ennek a
megvalósításához OpenCv függvényeket használ, melyek segítségével képelemzést végez,
kiszűri a kép fontosabb részeit, majd öszehasonlítva az adatbázisban levőkkel jelzi a
megfelelő találatot.
Az alkalmazás fejlesztése után, 18 felhasználóval egy élménytesztet töltettem ki. A fő
cél az alkalmazás kezelhetőségének és hasznosságának a vizsgálata volt. Végezetül, ezen
eredményeket feldolgozva állapítottam meg egy végső következtetést arra vonatkozóan, hogy
az általam implementált alkalmazás, bizonyos helyzetekben, mennyire lehet hiánypotló.



